Държавен вестник, бр. 86, 2024 г., стр. 3

БРОЙ  86	
Д Ъ Р Ж А В Е Н  В Е С Т Н И К 	
СТР.  3  
в правомощията на изпълнителната, с което 
пряко нарушава чл. 106 от Конституцията, 
уреждащ изключителни правомощия на 
правителството. Подчертава, че конститу­
ционното правомощие по организиране на 
стопанисването на държавното имущество 
е конкретизирано и уредено в ЗПП по от­
ношение на държавно дялово участие в 
търговски дружества. Професор Димитров 
аргументира нарушение на чл. 106 и в частта, 
която възлага на правителството да ръко­
води изпълнението на държавния бюджет, 
като подчертава, че решението за внасяне 
на печалбата на „БЕХ“ ЕАД като приход в 
държавния бюджет е изцяло в рамките на 
конституционно регламентираната власт на 
Министерския съвет да ръководи изпълне­
нието на бюджета.
Доцент Савина Михайлова-Големинова 
подкрепя твърденията за нарушение на чл. 4, 
ал. 1 и чл. 8 от Конституцията и подчертава, 
че Решението на Народното събрание е изда­
дено без правно основание, „като са иззети 
конституционни правомощия на Министер­
ски съвет“, включително и в нарушение на 
чл. 14, т. 3 ЗПП и на „стандартите за добро 
корпоративно управление“, включени в На­
соките на Организацията за икономическо 
сътрудничество и развитие за корпоративно 
управление на публичните предприятия. Об­
ръща внимание, че „ако парламентът счете, 
че управленската преценка на правителството 
не съответства на изразената от него воля и 
надхвърля параметрите, зададени от поли­
тическата ориентация на парламентарното 
мнозинство, той може да постави в ход 
механизмите на парламентарния контрол, 
спазвайки принципа на правовата държава“.
Конституционният съд, като обсъди до­
водите в искането, постъпилите по делото 
писмени становища и правни мнения, за да 
се произнесе, взе предвид следното:
В част III, т. 1.4.3 „Приходи от дивидент за 
държавата“ от Актуализираната средносрочна 
бюджетна прогноза за периода 2024 – 2026 г., 
одобрена с Решение № 830 на Министерския 
съвет от 2023 г., в неданъчните приходи за 
2024 г. са включени приходите от дивидент 
за държавата за периода 2024 – 2026 г., кои­
то са изготвени при 100 % отчисления, на 
база представена от министерствата инфор­
мация за очакваните финансови резултати 
на ресорните им предприятия и търговски 
дружества. Основните допускания, на база 
на които е изготвена прогнозата за приходи 
от дивидент, са следните: ставка за отчисле­
ния за периода 2024 – 2026 г. – „100 на сто“; 
изключване на лечебните заведения за бол­
нична помощ, центровете за психично здраве, 
бюджетните организации и дружествата от 
отрасъл „Водоснабдяване и канализация“ от 
обхвата на Разпореждането на Министерския 
съвет за установяване и внасяне в полза на 
държавата на отчисления от печалбата от 
държавни предприятия и търговски дружества 
с държавно участие в капитала. Заложените 
в проекта на закон за държавния бюджет и 
описани в Актуализираната средносрочна 
бюджетна прогноза за периода 2024 – 2026 г. 
стойности за неданъчни приходи в размер на 
4 790 017,7 хил. лв. се поддържат в хода на 
законодателната процедура и са закрепени 
в чл. 1, ал. 1, т. 2 от Закона за държавния 
бюджет на Република България за 2024 г. 
(обн., ДВ, бр. 108 от 2023 г.; посл. изм., ДВ, 
бр. 83 от 2024 г.).
С Разпореждане № 1 от 27.03.2024 г. на 
Министерския съвет, прието на основание 
чл. 14, т. 3 ЗПП, е предвидено, че органите, 
упражняващи правата на държавата в едно­
личните търговски дружества с държавно 
участие в капитала, с изключение на лечеб­
ните заведения за болнична помощ, центро­
вете за психично здраве и дружествата от 
отрасъл „Водоснабдяване и канализация“, 
разпределят печалбата им по годишния 
финансов отчет за финансовата 2023 г. след 
данъчно облагане и приемат решение за 
разпределяне на дивидент от печалбата за 
акционерни дружества при спазване на изиск-
ванията на чл. 247а от Търговския закон, 
след приспадане на отчисленията за фонд 
„Резервен“, когато този фонд не е попълнен, 
в съответствие с чл. 101 от Закона за дър­
жавния бюджет на Република България за 
2024 г. – „100 на сто“. Изключение е „Бъл­
гарски енергиен холдинг“ ЕАД, който внася 
дивидент за финансовата 2023 г. в размер 
общо на 1,225 млн. лв., като се приспада 
внесеният дивидент по т. 5б и т. 6а от Раз­
пореждане № 2 на Министерския съвет от 
2023 г. за установяване и внасяне в полза на 
държавата на отчисления от печалбата от 
държавни предприятия и търговски друже­
ства с държавно участие в капитала, изме­
нено и допълнено с Разпореждания № 3, 4, 
5 и 7 на Министерския съвет. Държавните 
предприятия внасят сумите по отчислената 
печалба, съответно разпределения дивидент 
за финансовата 2023 г., до 31.05.2024 г.
На 29.03.2024 г. на основание чл. 86, 
ал. 1 от Конституцията Народното събра­
ние приема следното решение: „Възлага на 
министъра на енергетиката, в качеството му 
на упражняващ правата на едноличен соб­
ственик на капитала на „Български енергиен 
холдинг“ ЕАД („БЕХ“ ЕАД), респективно на 
„БЕХ“ ЕАД, да не разпределя дивидент от 
печалбата на „БЕХ“ ЕАД по годишния фи­
нансов отчет за финансовата 2023 г. в размер